Sta Lucia jsalvaw ir-riżultat fl-aħħar Valletta ……..1 Goal żewġ minuti mit- tmiem ta punt prezzjuż lil Santa Lucia hekk kif huma żammew lil Valletta fi draw ta' 1-1. Dan huwa riżultat ieħor pożittiv għat-team immexxi minn Oliver Spiteri wara r-rebħiet fuq Tarxien Rainbows u Floriana. Min-naħa l-oħra, dan ir- riżultat kien daqqa ta' ħarta oħra għal Valletta li kienu qegħdin jimmiraw għat-tliet punti wara telfa kontra Gżira u draw ma' Hibernians. Fil-bidu Valletta gawdew mill-inizjattiva u wara tmien minuti logħob, minn corner ta' Alba, Santiago Malano kellu daqqa ta' ras mdawra f'corner minn Andreas Vella. Fit-28 minuta, Santa Lucia rrispondew b'azzjoni bejn Tachikawa u Michael Camilleri, b'dan tal-aħħar ikollu t-tentattiv salvat minn Bonello. Fil-31 minuta, Valletta kienu sfortunati meta Malano ġie mċaħħad mill-mimduda u żewġ minuti wara minn cross ta' Rosero, Tachikawa falla għal ftit minn quddiem il-lasti. Fis-36 minuta, il-Luċjani reġgħu marru viċin permezz ta' free-kick ta' Ante Rosero li għadda jħakkek mal-wieqfa. Fit-42 minuta, Valletta fetħu l-iskor. Kien free-kick ta' Miguel Angel Alba li minnu ESLIT SALA bir-ras tefa' ġewwa mill-viċin. Wara bidu kwiet fit-tieni taqsima, Santa Lucia kellhom azzjoni tajba fl-74 minuta fejn Ante Rosero għadda l-ballun lejn Tachikawa fuq ix-xellug u x-xutt ta' dan ġie mblukkat minn Bonello, Alan da Silva Souza ħa r-rebound imma minn qagħda tajba tefa' għoli. Żewġ minuti wara Taylon għadda l-ballun lil Marukawa fuq il-lemin bil-konklużjoni tiegħu tiġi mblukkata minn Vella. Meta kollox deher li Valletta kienu resqin lejn ir-reb­ħa, żewġ minuti mit-tmiem Sta Lucia kisbu d-draw minn KEVIN ANTE ROSERO li daħal għar-rebound wara li Kevin Correa laqat il-lasta b'daqqa ta' ras minn azzjoni ta' corner. AMMONITI: N. Pulis, R. Muscat (V); J. Zerafa (SL)